**Народно читалище„Светлина – 1924“**

гр. Земен , Област Перник, ул. „Земенски манастир“ №61

e-mail: r0303@abv.bg

**О Т Ч Е Т**

**за дейността на**

**Народно читалище „Светлина-1924” гр.Земен**

**през 2022 г.**

Уважаеми дами и господа, членове и гости,

добре дошли на Общото събрание на Народно читалище „Светлина-1924“ гр.Земен

**Мисията** на Народно читалище „ Светлина-1924” е свързана със създаването, опазването и разпространението на духовни ценности, развиване на творческите способности и задоволяване на културните потребности и интереси на гражданите, създаване на условия за общуване между хората, подпомагане и организиране на културни инициативи и проекти, развитие на социална и образователна дейност и осигуряване на достъп до информация.

**Визията** на читалището е да бъде духовно огнище, което да запази и да доразвие българските традиции, да създаде привлекателни форми на работа, да приобщи децата и младежите за дейности и изяви за популяризиране историческото и културното наследство на гр. Земен и общината.

Читалището осъществява целите и задачите си чрез дейностите, които развива.

**Художествената самодейност** обхваща работата на постоянни и временни групи. Това са - сурвакарската група, женска вокална група и клубът за народни танци – жени

1. **Сурвакарската група** наброява около 60 човека, предимно деца и

младежи. Всяка година от втори януари започва подготовката за празника „Сурова”, който започва на 13 и завършва на 14 януари. С голяма радост можем да отбележим, че децата са тези, които с голямо вълнение подготвят ликовете и маските за участието си.

2. **Вокална група „Земенски полъх”** с ръководител Румен Василев има следните участия в:

- местни изяви

- Фолклорен фестивал „Да запеем песните на Гюрга“ в гр. Трън

- МФ „Струма пее” - Невестино

- I-ви МФФ „Разметаница пее и танцува“ гр.Бобов дол

- XVII-ти МФФ „Малешева пее и танцува“ с. Микрево, общ. Струмяни

3. **Клуб за народни танци –** жени -20 нямат участия, но се събират всяка сряда от 18,00 до 19,30 ч. в читалището и играят българска народни танци.

Програмата за работата на Народно читалище „Светлина-1924” за 2022 г. беше изпълнена успешно, но ще спомена някои вълнуващи мероприятия.

- 27 април- Пред читалището организирахме Великденски празник – изложба на козунаци и шарени яйца

- 21 май - традиционния събор „Земенски манастир”, който се провежда в двора на манастира - участваха 4 танцови състава и 2 вокални групи.

- 06 август- Традиционен събор „Пантеле” с празнична програма.

- 24 септември на площата организирахме Празник на плодородието, в който взеха участие земеделски производители и фирми от града и читалища от общината. На изложбата бяха подредени общо 15 маси на участници, на които имаше погачи и баници, плодове и зеленчуци, традиционни ястия, мляко и млечни продукти на производители животновъди, а празника завърши с дегустация, музикална програма от читалището и общо веселие.

През декември запалването на светлините на елхата дават старт на Коледните и Новогодишни празници.Традиция стана на тържеството да се раздават подаръци и лакомства на децата, със средства, осигурени от бизнеса, общината и читалището.

Уважаеми самодейци,

Вие носите песента в душите си, знаете силата на танца, кръшния ритъм на хората, усещате магията на „сурова“ и се превъплъщавате в различни роли… Запазете искрата на будителството жива и я предавайте, присъединявайте към себе си нови приятели на изкуството и на читалището!

Бъдете  здрави, желая ви удовлетворение и повече сценични изяви!

Благодаря за вниманието!

02.03.2023 г. Председател :

Гр.Земен Монка Стойнева